# Fred Espenak

Fred Espenak és un astrofísic americà emèrit. Va treballar al Centre de vol espacial oddard. És més conegut sobretot pel seu treball sobre prediccions d'eclipsis.
Es va interessar per l'astronomia quan tenia entre 7 i 8 anys i va tenir el seu primer telescopi quan tenia entre 9 i 10 anys. Espenak va obtenir el títol de llicenciat en física al Wagner College de Staten Island, on va treballar al planetari. El seu màster és de la Universitat de Toledo, basat en estudis que va fer a l'Observatori Kitt Peak d'estrelles eruptives i de flaixos entre nanes roges.
Va ser empleat al Centre de vol espacial de Goddard, on va fer servir l'espectròmetria per infrarojos per mesurar l'atmosfera dels planetes del sistema solar. Va fer els butlletins d'eclipsis de la NASA des de 1978. És autor de diversos treballs canònics sobre prediccions d'eclipsis, com ara Fifty Year Canon of Solar Eclipses: 1986-2035 («Cànon dels cinquanta anys dels eclipsis solars») i el Fifty Year Canon of Lunar Eclipses («Cànon dels 50 anys dels eclipsis llunars»), ambdues obres de referència sobre eclipsis. El primer eclipsi que va observar va ser l'eclipsi solar del 7 de març de 1970, que va despertar el seu interès pels eclipsis i des de llavors n'ha vist més de 20.
Juntament amb Jean Meeus, va publicar el Five Millennium Canon of Solar Eclipses el 2006, que abasta tot tipus d'eclipsis solars (parcials, totals, anulars o híbrids) des del 2000 aC fins al 3000 dC, i el Five Millennium Canon of Lunar Eclipses del 2009, que enumera tots els eclipsis lunars (penumbrals, parcials o totals) en aquest període. Posteriorment, va publicar el llibre més sintètic Thousand Year Canon of Lunar Eclipses 1501 to 2500, el Thousand Year Canon of Solar Eclipses 1501 to 2500 i el 21st Century Canon of Solar Eclipses. També és coautor (amb Mark Littmann i Ken Willcoxof) de Totality: Eclipses of the Sun.
Va ser co-investigador d'un experiment atmosfèric aeri al Transbordador espacial Discovery.
També és conegut com a «Senyor Eclipsi». Imparteix conferències públiques sobre eclipsis i astrofotofia. Les fotografies astronòmiques realitzades per Espenak han estat publicades a les revistes National Geographic, Newsweek, Nature i New Scientist.
Va conèixer Patricia Totten a l'Índia el 1995. Es van casar el 2006.
Es va retirar el 2009. L'asteroide 14120 Espenak va ser nomenat en honor seu el 2003.

## Referències

* ↑ «Bio – Fred Espenak». Arxivat de l'original el 26 de juny 2022. [Consulta: 22 març 2015].
* 1 2 3 4 5 6 «TWAN Bio for Fred Espenak». Arxivat de l'original el 18 de març 2015. [Consulta: 22 març 2015].
* 1 2 3 4 «NASA's 'Mr. Eclipse' Retires but Still Chasing Shadows». NASA, 20-09-2009. Arxivat de l'original el 22 de maig 2015. [Consulta: 22 març 2015].
* ↑ «Five Millennium Canon of Solar Eclipses: -1999 to +3000». [Consulta: 17 gener 2020].
* ↑ «Five Millennium Canon of Lunar Eclipses: -1999 to +3000». [Consulta: 17 gener 2020].
* ↑ «Thousand Year Canon of Lunar Eclipses 1501 to 2500». [Consulta: 17 gener 2020].
* ↑ «Thousand Year Canon of Solar Eclipses 1501 to 2500». [Consulta: 17 gener 2020].
* ↑ «21st Century Canon of Solar Eclipses». [Consulta: 17 gener 2020].
* ↑ «Fred Espenak». Arxivat de l'original el 2015-04-02. [Consulta: 22 març 2015].
* ↑ «Mr Eclipse». [Consulta: 22 març 2015].
* ↑ Joyce Lee and Spencer Bakalar, “He Met His True Love While Chasing Eclipses. Now They Chase Them Together”, “Time”, August 17, 2017.